‘અમે બંનેએ તમારું બધું, બધું જ સાહિત્ય વાંચ્યું છે. ના, માત્ર વાંચ્યું છે એટલું જ નહીં, જીવનમાં ઉતાર્યું છે. તમારાં સર્જેલાં પાત્રોના વિચાર અને વર્તનને અમે આદર્શ માન્યા છે.’ અહોભાવપૂર્વક કહેતાં મોનાએ પોતાની પાસેની થેલીમાંથી એક સુંદર શાલ કાઢીને શાલિનીતાઈને ઓઢાડતાં કહ્યું, ‘અમે લગ્ન પછી મનાલી ફરવા ગયાં હતાં, ત્યાંથી નિખિલે પોતાની મા માટે આ શાલ ખરીદી હતી પણ હજી શાલ ઓઢે એ પહેલાં તો માએ જગતમાંથી વિદાય લીધી. આજે અમને બંનેને થયું, ચાલો, આ માને આપણી લાવેલી શાલ અર્પણ કરીએ. પ્લીઝ ના ન પાડશો.’